กฎกระทรวงแบ่งส่วนราชการสำนักงานปลัดกระทรวง กระทรวงการต่างประเทศ พ.ศ. 2558
วันที่ประกาศ: 2015-02-20

content: กฎกระทรวง แบ่งส่วนราชการสำนักงานปลัดกระทรวง กระทรวงการต่างประเทศ พ.ศ. ๒๕๕๘
content: อาศัยอำนาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๕๔๓ รัฐมนตรีว่าการกระทรวงการต่างประเทศออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิก (๑) กฎกระทรวงแบ่งส่วนราชการสำนักงานปลัดกระทรวง กระทรวงการต่างประเทศ พ.ศ. ๒๕๕๐ (๒) กฎกระทรวงแบ่งส่วนราชการสำนักงานปลัดกระทรวง กระทรวงการต่างประเทศ (ฉบับที่ ๒) พ.ศ. ๒๕๕๒ (๓) กฎกระทรวงแบ่งส่วนราชการสำนักงานปลัดกระทรวง กระทรวงการต่างประเทศ (ฉบับที่ ๓) พ.ศ. ๒๕๕๖
sectionNo: 2
content: ข้อ ๒ ให้สำนักงานปลัดกระทรวง กระทรวงการต่างประเทศ มีภารกิจเกี่ยวกับการพัฒนายุทธศาสตร์และแปลงนโยบายของกระทรวงเป็นแผนการปฏิบัติงาน จัดสรรทรัพยากรและบริหารราชการประจำทั่วไปของกระทรวง เพื่อการบรรลุเป้าหมายและเกิดผลสัมฤทธิ์ตามภารกิจของกระทรวง โดยให้มีอำนาจหน้าที่ดังต่อไปนี้ (๑) ศึกษา วิเคราะห์
sectionNo: 2
content: และจัดทำข้อมูลเพื่อเสนอแนะรัฐมนตรี เพื่อใช้ในการกำหนดนโยบาย เป้าหมาย และผลสัมฤทธิ์ของกระทรวง (๒) พัฒนายุทธศาสตร์การบริหารของกระทรวง (๓) แปลงนโยบายเป็นแนวทางและแผนการปฏิบัติงาน (๔) จัดสรรและบริหารทรัพยากรของกระทรวง เพื่อให้เกิดการประหยัด คุ้มค่า และสมประโยชน์ (๕) ประสานการปฏิบัติงาน รวมทั้งการกำกับ
sectionNo: 2
content: เร่งรัด ติดตาม และประเมินผลการปฏิบัติราชการของส่วนราชการในสังกัดกระทรวง (๖) ดำเนินการเกี่ยวกับงานห้องสมุดของกระทรวง (๗) พัฒนาบุคลากรของกระทรวงและหน่วยงานที่เกี่ยวข้อง (๘) ประสานการบริหารราชการและปฏิบัติงานที่อยู่ในอำนาจหน้าที่ของกระทรวงในต่างประเทศ (๙)
sectionNo: 2
content: พัฒนาระบบเทคโนโลยีสารสนเทศเพื่อใช้ในการบริหารงานและการบริการของหน่วยงานในสังกัดกระทรวง (๑๐) ดูแลการปฏิบัติงานของสถานเอกอัครราชทูต คณะผู้แทนถาวรไทยประจำสหประชาชาติ คณะผู้แทนถาวรไทยประจำอาเซียนและองค์การระหว่างประเทศ สถานกงสุล สำนักงาน และสถานกงสุลกิตติมศักดิ์ของประเทศไทยในต่างประเทศ (๑๑)
sectionNo: 2
content: ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานปลัดกระทรวงหรือตามที่รัฐมนตรีหรือคณะรัฐมนตรีมอบหมาย
sectionNo: 3
content: ข้อ ๓ ให้แบ่งส่วนราชการสำนักงานปลัดกระทรวง กระทรวงการต่างประเทศ ดังต่อไปนี้ (๑) กองกลาง (๒) กองบรรณสารและห้องสมุด (๓) ศูนย์เทคโนโลยีสารสนเทศและการสื่อสาร (๔) สถาบันการต่างประเทศเทวะวงศ์วโรปการ (๕) สำนักจัดหาและบริหารทรัพย์สิน (๖) สำนักนโยบายและแผน (๗) สำนักบริหารการคลัง (๘) สำนักบริหารบุคคล (๙)
sectionNo: 3
content: คณะผู้แทนถาวรไทยประจำสหประชาชาติ ตามที่รัฐมนตรีประกาศกำหนด (๑๐) คณะผู้แทนถาวรไทยประจำอาเซียน ตามที่รัฐมนตรีประกาศกำหนด (๑๑) สถานกงสุลใหญ่ ตามที่รัฐมนตรีประกาศกำหนด (๑๒) สถานเอกอัครราชทูต ตามที่รัฐมนตรีประกาศกำหนด
sectionNo: 4
content: ข้อ ๔ ในสำนักงานปลัดกระทรวง กระทรวงการต่างประเทศ ให้มีกลุ่มตรวจสอบภายใน เพื่อทำหน้าที่หลักในการตรวจสอบการดำเนินงานภายในสำนักงานปลัดกระทรวงและกระทรวง และสนับสนุนการปฏิบัติงานของสำนักงานปลัดกระทรวงและกระทรวง รับผิดชอบงานขึ้นตรงต่อปลัดกระทรวง โดยมีอำนาจหน้าที่ดังต่อไปนี้ (๑)
sectionNo: 4
content: ดำเนินการเกี่ยวกับการตรวจสอบด้านการบริหาร การเงิน และการบัญชีของสำนักงานปลัดกระทรวงและกระทรวง (๒) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 5
content: ข้อ ๕ ในสำนักงานปลัดกระทรวง กระทรวงการต่างประเทศ ให้มีกลุ่มพัฒนาระบบบริหาร เพื่อทำหน้าที่หลักในการพัฒนาการบริหารของสำนักงานปลัดกระทรวงและกระทรวง ให้เกิดผลสัมฤทธิ์ มีประสิทธิภาพ และคุ้มค่า รับผิดชอบงานขึ้นตรงต่อปลัดกระทรวง โดยมีอำนาจหน้าที่ดังต่อไปนี้ (๑)
sectionNo: 5
content: เสนอแนะและให้คำปรึกษาแก่ปลัดกระทรวงเกี่ยวกับยุทธศาสตร์การพัฒนาระบบราชการภายในสำนักงานปลัดกระทรวงและกระทรวง (๒) ติดตาม ประเมินผล และจัดทำรายงานเกี่ยวกับการพัฒนาระบบราชการภายในสำนักงานปลัดกระทรวงและกระทรวง (๓) ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ
sectionNo: 5
content: และหน่วยงานในสังกัดสำนักงานปลัดกระทรวงและกระทรวง (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 6
content: ข้อ ๖ ในสำนักงานปลัดกระทรวง กระทรวงการต่างประเทศ ให้มีศูนย์ปฏิบัติการต่อต้านการทุจริต เพื่อทำหน้าที่หลักในการบูรณาการและขับเคลื่อนแผนการป้องกันและปราบปรามการทุจริต และการส่งเสริมคุ้มครองจริยธรรมในกระทรวง รับผิดชอบงานขึ้นตรงต่อปลัดกระทรวง โดยมีอำนาจหน้าที่ดังต่อไปนี้ (๑)
sectionNo: 6
content: เสนอแนะแก่ปลัดกระทรวงเกี่ยวกับการป้องกันและปราบปรามการทุจริตและประพฤติมิชอบของส่วนราชการในสังกัด รวมทั้งจัดทำแผนปฏิบัติการป้องกันและปราบปรามการทุจริตและประพฤติมิชอบของส่วนราชการให้สอดคล้องกับยุทธศาสตร์ชาติว่าด้วยการป้องกันและปราบปรามการทุจริต มาตรการป้องกันและปราบปรามการทุจริตภาครัฐ
sectionNo: 6
content: และนโยบายของรัฐบาลที่เกี่ยวข้อง เสนอต่อปลัดกระทรวง (๒) ประสานงาน เร่งรัด และกำกับให้ส่วนราชการในสังกัดดำเนินการตามแผนปฏิบัติการป้องกันและปราบปรามการทุจริตและประพฤติมิชอบของส่วนราชการ (๓) รับข้อร้องเรียนเรื่องการทุจริต การปฏิบัติหรือละเว้นการปฏิบัติหน้าที่โดยมิชอบของเจ้าหน้าที่ในส่วนราชการ
sectionNo: 6
content: และส่งต่อไปยังส่วนราชการและหน่วยงานที่เกี่ยวข้อง (๔) คุ้มครองจริยธรรมตามประมวลจริยธรรมข้าราชการพลเรือน (๕) ประสานงาน เร่งรัด และติดตามเกี่ยวกับการดำเนินการตาม (๓) และ (๔) และร่วมมือในการป้องกันและปราบปรามการทุจริตและประพฤติมิชอบกับส่วนราชการและหน่วยงานที่เกี่ยวข้อง (๖) ติดตาม ประเมินผล
sectionNo: 6
content: และจัดทำรายงานการป้องกันและปราบปรามการทุจริตและประพฤติมิชอบของส่วนราชการในสังกัดและการคุ้มครองจริยธรรม เสนอต่อปลัดกระทรวงและหน่วยงานที่เกี่ยวข้อง (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 7
content: ข้อ ๗ กองกลาง มีอำนาจหน้าที่ดังต่อไปนี้ (๑) บริหารและปฏิบัติงานสารบรรณของสำนักงานปลัดกระทรวงและของกระทรวง (๒) บริหารและปฏิบัติงานถุงเมล์การทูตของกระทรวงและหน่วยงานอื่นที่เกี่ยวข้อง (๓) ควบคุมและดำเนินการต่าง ๆ เกี่ยวกับการรักษาความปลอดภัยในเขตพื้นที่ของกระทรวง (๔) ดำเนินการเกี่ยวกับงานช่วยอำนวยการ
sectionNo: 7
content: การประสานงานในกิจกรรมงานพระราชพิธีและวันสำคัญที่กระทรวงเข้าร่วม รวมทั้งงานเลขานุการของสำนักงานปลัดกระทรวง (๕) ประสานการปฏิบัติงานระหว่างกระทรวงกับสถานเอกอัครราชทูต คณะผู้แทนถาวรไทยประจำสหประชาชาติ คณะผู้แทนถาวรไทยประจำอาเซียนและองค์การระหว่างประเทศ และสถานกงสุลใหญ่ (๖)
sectionNo: 7
content: บริหารงานทั่วไปของสำนักงานปลัดกระทรวงและของกระทรวง ซึ่งมิได้กำหนดให้เป็นอำนาจหน้าที่ของหน่วยงานใดในสังกัดกระทรวงโดยเฉพาะ (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 8
content: ข้อ ๘ กองบรรณสารและห้องสมุด มีอำนาจหน้าที่ดังต่อไปนี้ (๑) เป็นศูนย์กลางในการจัดเก็บ การใช้ประโยชน์ และการวางระบบการจัดเก็บเอกสารกลางของหน่วยงานในสังกัดกระทรวง (๒) ดำเนินการเกี่ยวกับงานห้องสมุดของกระทรวงและจัดหาข้อมูลสารสนเทศ เพื่อประโยชน์ในการค้นคว้า (๓)
sectionNo: 8
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 9
content: ข้อ ๙ ศูนย์เทคโนโลยีสารสนเทศและการสื่อสาร มีอำนาจหน้าที่ดังต่อไปนี้ (๑) จัดทำแผนแม่บทและแผนปฏิบัติการเทคโนโลยีสารสนเทศและการสื่อสารของกระทรวง (๒) พัฒนาและบริหารจัดการระบบเทคโนโลยีสารสนเทศและการสื่อสารของกระทรวง (๓) ให้คำปรึกษา แนะนำ
sectionNo: 9
content: และฝึกอบรมทักษะด้านเทคโนโลยีสารสนเทศแก่หน่วยงานและบุคลากรของกระทรวง (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 10
content: ข้อ ๑๐ สถาบันการต่างประเทศเทวะวงศ์วโรปการ มีอำนาจหน้าที่ดังต่อไปนี้ (๑) จัดทำนโยบายและแผนพัฒนาบุคลากรของกระทรวงและพัฒนาบุคลากรของกระทรวงให้มีขีดความสามารถในการแข่งขันกับบุคลากรของกระทรวงการต่างประเทศในนานาประเทศได้อย่างมีประสิทธิภาพ (๒) ดำเนินการให้การฝึกอบรมเพื่อเสริมสร้างสมรรถนะทางการทูต
sectionNo: 10
content: การต่างประเทศ การเจรจา และการกงสุลให้แก่นักการทูตไทย (๓) ดำเนินการให้การฝึกอบรมและสอนภาษาต่างประเทศ และทักษะการสื่อสารที่จำเป็นต่อการปฏิบัติราชการ รวมทั้งเสริมสร้างสมรรถนะด้านการบริหารงานและด้านการต่างประเทศของข้าราชการทุกสายงานทั้งภายในส่วนกลางและสำนักงานในต่างประเทศ (๔) ดำเนินการทดสอบ
sectionNo: 10
content: คัดเลือกผู้สมัครรับทุน และฝึกอบรมภาษาต่างประเทศสำหรับผู้รับทุนต่างประเทศ (๕) เป็นหน่วยงานกลางของรัฐบาลไทยในการให้การฝึกอบรมข้าราชการไทยและคู่สมรสที่จะไปประจำการในต่างประเทศ (๖) ดำเนินการศึกษาวิจัยในทางยุทธศาสตร์การเมืองและเศรษฐกิจระหว่างประเทศ (๗) เผยแพร่ความรู้ด้านการทูต
sectionNo: 10
content: และด้านการต่างประเทศให้แก่สาธารณชน (๘) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 11
content: ข้อ ๑๑ สำนักจัดหาและบริหารทรัพย์สิน มีอำนาจหน้าที่ดังต่อไปนี้ (๑) เสนอแนะ วางแผน และติดตามประเมินผลการจัดหาและบริหารทรัพย์สินของกระทรวงทั้งภายในประเทศและต่างประเทศ (๒) ดำเนินการเกี่ยวกับการจัดหาและบริหารทรัพย์สินของกระทรวงทั้งภายในประเทศและต่างประเทศ (๓)
sectionNo: 11
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 12
content: ข้อ ๑๒ สำนักนโยบายและแผน มีอำนาจหน้าที่ดังต่อไปนี้ (๑) เสนอแนะและกำหนดยุทธศาสตร์ นโยบายด้านการต่างประเทศ และนโยบายบริหารงานของกระทรวง (๒) จัดทำแผนแม่บทของกระทรวง ประสาน ติดตาม และประเมินผลการปฏิบัติงานของหน่วยงานในสังกัดกระทรวง (๓) ประสานภารกิจการบริหารราชการในต่างประเทศ (๔)
sectionNo: 12
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 13
content: ข้อ ๑๓ สำนักบริหารการคลัง มีอำนาจหน้าที่ดังต่อไปนี้ (๑) เสนอแนะและกำหนดยุทธศาสตร์การบริหารการเงิน การบัญชี และงบประมาณของกระทรวง งบประมาณบูรณาการ เงินนอกงบประมาณ และการตรวจสอบโครงการความร่วมมือกับต่างประเทศ (๒) ดำเนินการเกี่ยวกับการเงิน การบัญชี และงบประมาณของกระทรวง งบประมาณบูรณาการ
sectionNo: 13
content: เงินนอกงบประมาณ และการตรวจสอบโครงการความร่วมมือกับต่างประเทศ (๓) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 14
content: ข้อ ๑๔ สำนักบริหารบุคคล มีอำนาจหน้าที่ดังต่อไปนี้ (๑) เสนอแนะและกำหนดยุทธศาสตร์การบริหารบุคคลของกระทรวง (๒) จัดระบบงานและบริหารงานบุคคลที่อยู่ในอำนาจหน้าที่ของกระทรวง (๓) เสนอแนะการจัดโครงสร้างบุคลากรและแนวทางการบริหารงานบุคคลของไทยที่ประจำการในต่างประเทศ (๔)
sectionNo: 14
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 15
content: ข้อ ๑๕ คณะผู้แทนถาวรไทยประจำสหประชาชาติ มีอำนาจหน้าที่ดังต่อไปนี้ (๑) ดำเนินการเกี่ยวกับการดูแล ปกป้อง และคุ้มครองผลประโยชน์ของประเทศไทยในองค์การระหว่างประเทศอื่นนอกจากสมาคมประชาชาติแห่งเอเชียตะวันออกเฉียงใต้หรืออาเซียน (๒) ประสานงานเกี่ยวกับกิจกรรมต่าง ๆ ของสหประชาชาติ
sectionNo: 15
content: และรายงานความเคลื่อนไหวเกี่ยวกับสถานการณ์ระหว่างประเทศที่นำเข้าสู่การพิจารณาของสหประชาชาติมายังกระทรวง (๓) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 16
content: ข้อ ๑๖ คณะผู้แทนถาวรไทยประจำอาเซียน มีอำนาจหน้าที่ดังต่อไปนี้ (๑) ดำเนินการเกี่ยวกับการดูแล ปกป้อง และคุ้มครองผลประโยชน์ของประเทศไทยในสมาคมประชาชาติแห่งเอเชียตะวันออกเฉียงใต้หรืออาเซียน (๒) ประสานงานเกี่ยวกับกิจกรรมต่าง ๆ ของสมาคมประชาชาติแห่งเอเชียตะวันออกเฉียงใต้หรืออาเซียน
sectionNo: 16
content: และรายงานความเคลื่อนไหวเกี่ยวกับสถานการณ์ระหว่างประเทศที่นำเข้าสู่การพิจารณาของสมาคมประชาชาติแห่งเอเชียตะวันออกเฉียงใต้หรืออาเซียนมายังกระทรวง (๓) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 17
content: ข้อ ๑๗ สถานกงสุลใหญ่ มีอำนาจหน้าที่ดังต่อไปนี้ (๑) ดำเนินการเกี่ยวกับงานด้านกงสุล ตลอดจนดูแล ปกป้อง และคุ้มครองผลประโยชน์ของประเทศไทยและคนไทยในประเทศที่อยู่ในความรับผิดชอบ (๒) ดำเนินการเกี่ยวกับการส่งเสริมความสัมพันธ์และรายงานสถานการณ์ทางการค้า เศรษฐกิจ สังคม
sectionNo: 17
content: และวัฒนธรรมในประเทศที่อยู่ในความรับผิดชอบมายังกระทรวง (๓) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 18
content: ข้อ ๑๘ สถานเอกอัครราชทูต มีอำนาจหน้าที่ดังต่อไปนี้ (๑) ดำเนินการเกี่ยวกับการส่งเสริมความสัมพันธ์ระหว่างประเทศไทยกับประเทศที่อยู่ในความรับผิดชอบ (๒) ดำเนินการเกี่ยวกับงานด้านกงสุล ตลอดจนดูแล ปกป้อง และคุ้มครองผลประโยชน์ของประเทศไทยและคนไทยในประเทศที่อยู่ในความรับผิดชอบ (๓)
sectionNo: 18
content: ดำเนินการเกี่ยวกับการรายงานสถานการณ์และพัฒนาการทางการค้า เศรษฐกิจ สังคม และวัฒนธรรมในประเทศที่อยู่ในความรับผิดชอบมายังกระทรวง (๔) กำกับและดูแลการปฏิบัติงานของสถานกงสุลกิตติมศักดิ์ที่อยู่ในความรับผิดชอบ (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 19
content: ข้อ ๑๙ ประกาศกระทรวงการต่างประเทศ เรื่อง การกำหนดส่วนราชการตามกฎกระทรวงแบ่งส่วนราชการสำนักงานปลัดกระทรวง กระทรวงการต่างประเทศ พ.ศ. ๒๕๕๐ ลงวันที่ ๑๙ ตุลาคม ๒๕๕๒ และที่แก้ไขเพิ่มเติม ที่ใช้บังคับอยู่ในวันก่อนวันที่กฎกระทรวงนี้ใช้บังคับให้ยังคงใช้บังคับได้ต่อไปจนกว่าจะมีประกาศตามข้อ ๓ (๙) (๑๐) (๑๑)
sectionNo: 19
content: และ (๑๒) แล้วแต่กรณี ใช้บังคับ
content: ให้ไว้ ณ วันที่ ๑๑ กุมภาพันธ์ พ.ศ. ๒๕๕๘ พลเอก ธนะศักดิ์ ปฏิมาประกร รัฐมนตรีว่าการกระทรวงการต่างประเทศ
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงการแบ่งส่วนราชการและอำนาจหน้าที่ของสำนักงานปลัดกระทรวง กระทรวงการต่างประเทศ เพื่อให้สอดคล้องกับภารกิจที่เพิ่มขึ้นและเหมาะสมกับสภาพของงานที่เปลี่ยนแปลงไป
content: อันจะทำให้การปฏิบัติภารกิจตามอำนาจหน้าที่มีประสิทธิภาพและประสิทธิผลยิ่งขึ้น จึงจำเป็นต้องออกกฎกระทรวงนี้